open-index/open-wikipedia-markdown huggingface dataset:
Delaware Township

**Delaware Township** môže byť:

sídlo v USA
*Indiana
** Delaware Township (Delaware County, Indiana)
** Delaware Township (Hamilton County, Indiana)
** Delaware Township (Ripley County, Indiana)

*Iowa
** Delaware Township (Sac County, Iowa)
** Delaware Township (Delaware County, Iowa)
** Delaware Township (Polk County, Iowa)

*Michigan
** Delaware Township (Michigan)

*Minnesota
** Delaware Township (Grant County, Minnesota)

*New Jersey
** Delaware Township (Camden County, New Jersey), dnes Cherry Hill (New Jersey)
** Delaware Township (Hunterdon County, New Jersey)

*Ohio
** Delaware Township (Defiance County, Ohio)
** Delaware Township (Delaware County, Ohio)
** Delaware Township (Hancock County, Ohio)

*Pennsylvania
** Delaware Township (Juniata County, Pennsylvania)
** Delaware Township (Mercer County, Pennsylvania)
** Delaware Township (Northumberland County, Pennsylvania)
** Delaware Township (Philadelphia County, Pennsylvania), zaniknutý
** Delaware Township (Pike County, Pennsylvania)
OC Korzo (Prievidza)

**OC Korzo** je obchodné centrum na Hornej Nitre, ktoré sa nachádza v meste Prievidza.

Obchodné centrum bolo otvorené dňa 23. septembra 2010, pričom výstavba trvala približne pol roka. Disponuje prenajímateľnou plochou 16 500 m², na ktorej je viac ako 100 obchodov.

OC Korzo je otvorené denne od 8. do 20. hodiny.

## Referencie


Kategória:Nákupné centrá na Slovensku
Kategória:Prievidza
Kategória:Stavby v Prievidzi
Javorinka (vrch vo Vtáčniku)

**Javorinka** () je najvyšší vrch podcelku Nízky Vtáčnik v pohorí Vtáčnik. Nachádza sa na severozápadnom okraji územia, v centrálnej časti pohoria. Je súčasťou Chránenej krajinnej oblasti Ponitrie.

## Polohopis
Nachádza sa na severe podcelku Nízkeho Vtáčnika, v geomorfologickej časti Vígľaš. Leží v strednej časti rázsochy, vybiehajúcej z hlavného hrebeňa pohoria Vtáčnik medzi Plešinou a Tatrou. Severné a východné svahy odvodňuje Vicianov potok, južné Klenová, oba prítoky riečky Kľak.

Západným smerom leží masív Tatry, severozápadne Plešiny a severne bočné rameno Rúbaného vrchu. Východne susedí Ostrovica, juhovýchodne pokračuje rázsocha, na ktorej konci je Klenový vrch. 

## Prístup
Na vrchol Javorinky nevedie značená trasa a prístupný je tak len neznačenými chodníkmi lesom. Juhozápadným úpätím vedie Klenovou dolinou  žlto značený chodník z Ostrého Grúňa na Rúbaný vrch, z ktorého sa dá odbočiť a lesom pokračovať na vrchol. 

## Referencie

Kategória:Vrchy vo Vtáčniku
Kategória:Vrchy pod 1000 metrov na Slovensku
Kategória:Vrchy v okrese Žarnovica
Kategória:Kľak (okres Žarnovica)
Hajdúdorožská archieparchia

**Hajdúdorožská archieparchia** je metropolitná archieparchia maďarskej gréckokatolíckej cirkvi ''sui iuris'' so sídlom v Debrecíne. Na jej čele stojí od roku 2015 metropolita arcibiskup Péter Fülöp Kocsis. Arcibiskupská katedrála sa nachádza v Hajdúdorogu, hoci na základe zakladajúcej buly je sídlo eparchie v Debrecíne.

## História
Eparchia bola založená 6. mája 1912 uhorským kráľom Františkom Jozefom a pápež Pius XI. ju potvrdil 8. júna 1912 bulou *Christifideles Graeci*. Eparchia bola vytvorená pre uhorských veriacich byzantského obradu hovoriacich maďarským jazykom. Eparchia mala pri svojom vzniku 162 farností, ktoré predtým patrili Mukačevkej, Prešovskej, Fagarašskej, Oradejskej a Gherlskej eparchie ako aj Budapeštianska farnosť Ostrihomskej arcidiecézy.

Eparchia vznikla ako reakcia na snahy maďarských veriacich na využívanie maďarčiny ako liturgického jazyka. Túto snahu síce Svätá stolica zamietla, no povolila maďarčinu pri neliturgických aktivitách. Maďarský klérus však v krátkej dobe vytvoril druhé vydanie všetkých liturgických kníh z gréčtiny. 

Eparchia, ako prvá z gréckokatolíckych cirkví v Uhorsku, prijala gregoriánsky kalendár v roku 1916. V roku 1920 stratila eparchia v rámci Trianonskej dohody 79 svojich farností.

V roku 2011 stratila eparchia časť svojho územia aby vznikol Miškovecký exarchát (neskôr Miškovecká eparchia) a v roku 2015 bola povýšená na metropolitné arcibiskupstvo a vznikla Maďarská gréckokatolícká cirkev ''sui iuris''.

## Zoznam biskupov a správcov eparchie
### Eparchiálny biskupi
* Antal Papp (1912 - 1913, ako apoštolský administrátor)
* István Miklósy (1913 - 1937)
* Miklós Dudás O.S.B.M (1939 - 1972)
* Imre Timkó (1975 - 1988)
* Szilárd Keresztes (1988 - 2007, predtým ako pomocný biskup, do roku 2008 ako apoštolský administrátor)
* Péter Fülöp Kocsis (2008 - 2015, neskôr ako arcibiskup)

### Archieparchiálni biskupi
* Péter Fülöp Kocsis (2015 - dodnes)

## Referencie

## Pozri aj
* Maďarská gréckokatolícka cirkev
* Gréckokatolícka cirkev

Kategória:Gréckokatolícka cirkev v Maďarsku
Kategória:Gréckokatolícke eparchie v Maďarsku
Shake That Bush Again

„**Shake That Bush Again**“ je piata skladba z albumu *[[Alive & Amplified]]* americkej garage rockovej skupiny The Mooney Suzuki. V roku 2004 bola vydaná ako singel.

Skladba „Shake That Bush Again“ sa objavila aj v soundtracku videohry *[[Burnout 3: Takedown]]* z roku 2004.

## Zoznam skladieb

## Obsadenie
* Sammy James Jr. – hlavné vokály, rytmická gitara, perkusie
* Graham Tyler – sólová gitara, vokály, perkusie
* Augie Wilson – bicie, perkusie, vokály

## Referencie

Kategória:Single z 2004
Kategória:Piesne z 2004
Armbian

**Armbian** je operačný systém založený na Debiane a Ubuntu pre vývojové platformy ARM.

## Podporované systémy

## Referencie

## Externé odkazy
* Domovská stránka

## Zdroj

Kategória:Distribúcie Linuxu
Kategória:Slobodný softvér
Raspberry Pi OS

náhľad|Raspbian

**Raspbian** (anglická výslovnosť ) je operačný systém odvodený z&nbsp;Debianu pre Raspberry Pi i osobné počítače. Je oficiálne poskytovaný nadáciou Raspberry Pi Foundation ako primárny operačný systém pre jednodoskové počítače z&nbsp;rodiny Raspberry Pi. Raspbian bol vytvorený Mikom Thompsonom a Petrom Greenom ako nezávislý projekt. Prvé zostavenie (tzv. build) bol dokončený v&nbsp;júni 2012. Je aj naďalej v&nbsp;aktívnym vývoji, Raspbian je vysoko optimalizovaný pre ARM procesory využívané v&nbsp;Raspberry Pi.

Raspbian používa ako hlavné desktopové prostredie **PIXEL** (výslovnosť ; skratka z anglického **P**i **I**mproved **X**windows **E**nvironment, **L**ightweight. PIXEL sa skladá z&nbsp;modifikovaného prostredia LXDE a správcu okien Openbox.

## Zdroje
* 

Kategória:Distribúcie Linuxu
Kategória:Slobodný softvér
Žarnovické podolie

**Žarnovické podolie** je geomorfologickou časťou Žiarskej kotliny. Leží v jej južnej časti, v údolí Hrona a okolí mesta Žarnovica v žarnovickom a žiarskom okrese.

## Polohopis
Územie sa nachádza v južnom cípe Žiarskej kotliny, v úzkom koridore rieky Hron. Severný okraj sa nachádza v blízkosti obce Bzenica na južnom okraji žiarskeho okresu, južná hranica vedie južne od Voznice, v okrese Žarnovica. Severným smerom pokračuje Žiarska kotlina, juhovýchodne leží Hodrušská hornatina, podcelok Štiavnických vrchov. Západný okraj vymedzuje pohorie Vtáčnik s podcelkami Raj, Župkovská brázda (časť Župkovská vrchovina) a Nízky Vtáčnik. 

Osou územia je rieka Hron, smerujúca zo severu juhozápadným smerom k Slovenskej bráne. V tejto časti priberá najmä menšie vodné toky, významnejšími sú Kľak, Hodrušský potok a Richnava. V severnej časti sa nachádza chránený areál Revištský rybník.

## Doprava
Údolím Hrona vedú Žarnovickým podolím dôležité komunikácie nadregionálneho významu, rýchlostná cesta R1 (súčasť E 58), cesta I/65 a železničná trať Nové Zámky – Zvolen. Z hlavných ciest v Žarnovici odbočuje cesta II/512 (Žarnovica – Oslany).

## Turizmus
Táto časť Žiarskej kotliny slúži ako východisko do okolitých pohorí a historicky cenných baníckych lokalít. Široké okolie patrilo od stredoveku k významným baníckym oblastiam v rámci celej Európy a bohaté mestá prekvitali, čo sa prejavilo na dodnes zachovanej architektúre. Návštevníci regiónu tak vyhľadávajú neďalekú Novú Baňu, Hodrušu-Hámre či Banskú Štiavnicu. Raritou a dôkazom niekdajšej vulkanickej činnosti je okrem trosiek vulkánov aj Kamenné more pri Vyhniach.

Milovníci prírody využívajú dostupnosť zaujímavých lokalít západne ležiaceho pohoria Vtáčnik, ako aj východne sa nachádzajúcich Štiavnických vrchov, chránených v rámci rovnomennej CHKO. Priamo v severnej časti podolia leží osobitne chránené územie Revištský rybník.

### Turistické trasy
* po  červenej trase zo Žarnovice cez Voznicu ku Banskej Štiavnici
* po  modrej trase:
** zo Žarnovice do Novej Bane
** zo Bzenice okolo Prochote na rázc. *Gronštolne* pod Veľkou Homôľkou 
** zo Bzenice Chodníkom Andreja Kmeťa cez Vyhne ku Banskej Štiavnici
* po  zelenej trase zo Bzenice do Sklených Teplíc

## Referencie

## Pozri aj
* Žiarska kotlina
* Zoznam podolí na Slovensku
* Geomorfologické členenie Slovenska

Kategória:Žiarska kotlina
Kategória:Podolia na Slovensku
Kategória:Geomorfologické časti na Slovensku
Fialé

[náhľad|Fialé, 23-karátové zlato, cca 4. – 3. stor. pred Kr., Národné historické múzeum, [Sofia]]
[náhľad|Fialé, keramika, cca 510. – 500. stor. pred Kr., [Musée du Louvre, Paríž]]
**Fialé** (*fialé*) je typ starovekej rituálnej nádoby.
 
Fialé (mn. č. *fialai*), plochá obvykle kovová niekedy keramická (zrejme určená ako náhrada nádobky vyrobenej často z drahého kovu) miska bez úch s vyvýšeným stredom v tvare pupku (omfalos, vyvýšený stred, bol v tvare nádobky fialé charakteristický najmä v gréckom svete), slúžila hlavne ako rituálna nádobka na úlitby. Najstaršie objavené fialy (s omfalom) v Grécku, datované do 8. storočia pred Kr., pochádzali zrejme z dovozu, ich miestnu výrobu začali až v 7. storočí pred Kr.
 
V starovekom Grécku sa pri náboženských obradoch používali rôzne nádoby, najcharakteristickejšou z nich však bola fialé,  do ktorej sa vykonávala úlitba (obetovanie tekutín) k pocte bohov, héróov alebo zosnulých. Najbežnejšou tekutinou pre úlitby bolo víno, často miešané s vodou (ako ho Gréci pili). Pri náboženských obradoch sa používala aj voda, olej, mlieko alebo med (naliali ju do nádobky uloženej na posvätnom mieste, alebo ňou pokropili oltár, skalu či zem) a olejmi, voňavkami (parfumovaným olejom) a masťami sa mazali posvätné predmety. Nádobka fialé sa často sama stávala obetným darom vo svätyniach, alebo hroboch.

## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Kostol svätých Petra a Pavla (Janíkovce)

**Kostol svätých Petra a Pavla** v Janíkovciach je farským kostolom Farnosti Nitra – Janíkovce. Dnešná podoba kostola pochádza z 17. storočia. Kostol je zasvätený sv. Petrovi a Pavlovi, apoštolom. Je vyhlásený za kultúrnu pamiatku. Kostol má dve lode a to hlavnú a bočnú. Taktiež má dve bočné kaplnky, kaplnku sv. Anny a kaplnku sv. Františka z Assisi.

V kostole je umiestnená pamätná tabuľa, ktorá pripomína návštevu sv. Jána Pavla II. na letisku v Janíkovciach 30. júna 1995.

## História
Koncom prvej tretiny 14. storočia prišli do Uhorska vyberači pápežských desiatkov. so súhlasom kráľa Karola Róberta prešli v rokoch 1332 1337 celú krajinu a zapisovali príjmy všetkých cirkevných inštitúcií. Okrem biskupstiev, kapitúl a kláštorov navštevovali aj dedinské fary. Zavítali aj do Veľkých Janíkoviec, kde už vtedy stál kostol sv. Petra (v novoveku Petra a Pavla). Tunajší farský kostol bol zrejme postavený z iniciatívy miestnych zemepánov najneskôr v priebehu 13. storočia. Jeho svetskými patrónmi sa stali potomkovia Sebeslava Ludanického.

## Zaujímavosti
V kostole pod hlavnou loďou sa nachádza krypta. Taktiež sa pod podlahou pred svätyňou medzi bočnými kaplnkami nachádza svätyňa pôvodného kostola.

## Literatúra
* KERESTEŠ, Peter; a kol. autorov. *Janíkovce*. Nitra: EN ARS, 2015. ISBN 978-80-970612-7-2 S. 156. - 166.
*MILO, Štefan. *Janíkovský kostol jubiluje* Nitra: Nitra print, 1997.

Janíkovce
Peter a Pavol
Janíkovce
Janíkovce
Kategória:Kultúrne pamiatky v okrese Nitra
IPhone XS

left|100px **iPhone XS** a **iPhone XS Max** (štylizované ako iPhone Xs a iPhone Xs Max, kde X predstavuje rímske číslo "desať", vyslovuj iPhone "desať S") sú smartphony, ktoré boli navrhnuté, vyvinuté a predávané spoločnosťou Apple. V súčasnosti to sú vlajkové modely dvanástej generácie telefónov iPhone. Ide o nástupcu iPhone X. Oba modely boli oznámené spolu s lacnejším modelom iPhone XR 12. septembra 2018 v Divadle Steva Jobsa v Apple Parku výkonným riaditeľom spoločnosti Apple, Timom Cookom. Predobjednávky sa začali 14. septembra 2018 a oficiálny dátum začiatku predaja bol stanovený na 21. septembra 2018.

XS Max je prvý plus-sized iPhone v novej bezel-less, teda bezrámečkovej forme (iPhone X z roku 2017 nemal tzv. plus-sized variantu). Spolu s vydaním XS a XS Max bol predaj iPhone X ukončený, ten sa tak udržal na pultoch obchodov len krátkych 10 mesiacov, čo bolo najmenej v histórii všetkých vlajkových modelov iPhone. Štartové ceny modelov XS a XS Max boli $ 999 / $ 1099 v USA, £ 999 / £ 1099 vo Veľkej Británii a € 1149 / € 1249 v Európe.

## Dizajn
iPhone XS má takmer rovnaký dizajn, ako iPhone X, obsahuje však lepší hardvér, vrátane Apple A12 Bionic SoC čipu s technológiou 7 nanometrov. Na telefóne sa nachádzajú 5,8 palcový (149 mm) OLED displej aj duálna 12 megapixelová zadná kamera a 7 megapixelová predná.

XS Max obsahuje identický hardvér aj kamery, ale má väčší 6,5 palcový (164 mm) OLED displej a batériu (3,179 mAh). Médiá si všimli, že model XS má slabšiu batériu (2,659 mAh) ako mal iPhone X (2,716 mAh). Podľa tvrdenia spoločnosti Apple majú oba modely rýchlejšiu Face ID technológiu.

Modely XS a XS Max sú ohodnotené kódom IP68 z hľadiska odolnosti voči prachu a vode podľa normy IEC 60529, pričom samotný Apple špecifikuje maximálnu hĺbku 2 metre a dĺžku ponoru maximálne 30 minút. Modely iPhone XR, iPhone X, iPhone 8 a iPhone 7 boli hodnotené iba kódom IP67. Apple vykonával testy s rôznymi kvapalinami vrátane chlórovanej vody, vody s vysokou koncentráciou solí, čaju, vína, piva a džúsov.

Na rozdiel od iPhone XR majú XS aj XS Max optický zoom.

## Referencie

## Pozri aj
* iPhone X a iPhone 8 - modely predchádzajúcej generácie
* iOS
* iPhone
* Apple

## Iné projekty

## Externé odkazy
*  – oficiálna stránka iPhone XS

Kategória:IPhone
Kategória:IOS
Kategória:Mobilné telefóny Apple
Kategória:Hardvér firmy Apple
Insidious (film)

***Insidious*** je hororový film natočený v roku 2010 režisérom Jamesom Wanom a prvá časť rovnomennej trilógie (pokračujúce filmy **', **' a **).

## Dej

Prvý diel tejto trilógie rozhoduje o príbehu rodiny učiteľa Josha Lamberta, jeho ženy Renai a ich detí. Príbeh začína v rodinnom doměle, kde sa začnú diať divné veci. Od strašidelných zjavov v detských izbách, až po neznámy hlas vo vysielačke, ktorý naznačoval, že tu nie sú rodinní príslušníci ani trochu vítaní. Jedného dňa sa jeden zo synov, Dalton Lambert, neprebudí. Doktor síce konštatoval, že je v kóme, ale médium Elise Reinerová na to má iný názor. Podľa nej sa telesná schránka malého Daltona síce nachádza v tomto svete, to sa však nedá povedať o jeho duši. Z dôvodu zvláštnych udalostí sa rodina presťahuje do iného domu, ani to však nepomôže. Médium Elise sa v noci prechádza po potemných chodbách domu Lambertovcov a hovorí s démonmi, ktorí Daltonovu dušu väznia. Počas návštevy Elise u Lambertovcov zmizne Daltonove telo, na plachte je nájdených len niekoľko krvavých odtlačkov, ktoré člověku rozhodne nepatrili. Médium sa spoločne s Lambertovcami odhodlá k vymietaniu. Počas tejto seanci sa Elise podarí spojiť s Daltonom a jeho telo sa nakoniec podarí získať späť. Otec Josh sa společně s Elise rozhodnú k činu, ktorý sa nazývá astrálne cestovanie. Počas tohto činu rodina zistí, že Daltonove telo je skrytou bránou do inej dimenzie.

## Filmy v sérií

## Obsadenie
* Patrick Wilson ako Josh Lambert
* Josh Feldman ako mladý Josh
* Rose Byrnová ako Renai Lambertová
* Ty Simpkins ako Dalton Lambert
* Andrew Astor ako Foster Lambert
* Lin Shayová ako Elise Rainierová
* Leigh Whannell ako Steven "Specs"
* Angus Sampson ako Tucker
* Barbara Hershey ako Lorraine Lambertová
* Corbett Tucková ako ošetrovateľka Adelle
* Heather Tocquignyová ako ošetrovateľka Kelly
* Ruben Pla ako Dr. Sercarz
* John Henry Binder ako otec Martin
* Christopher Marr Besina ako Duch
* Marfren Cubar ako Strom

### Insidious entity
* Joseph Bishara ako Lipstick-Face Demon 
* J. LaRose ako Dlhosrstý diabol
* Philip Friedman ako Stará pani
* Kelly Devotová a Corbett Tucková ako Bábikové dievčatá
* Ben Woolf ako Tancujúci chlapec
* Lary Crews ako Whistling Ghost Dad
* Jose Prendes ako Chlap s cylindrom
* Caslin Rosová ako Démon / Hadia žena

## Externé odkazy
* oficiálna stránka filmu
* 
* 

## Zdroj

Kategória:Hororové filmy USA
Kategória:Filmy z 2010
Kategória:Filmy podľa názvu
Hruštínske podolie

**Hruštínske podolie** je geomorfologickou časťou Oravskej kotliny. Zaberá jej západnú časť, juhozápadne od Námestova v námestovskom okrese.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vonkajšie Západné Karpaty]]* → *[[Podhôľno-magurská oblasť]]* → *[[Oravská kotlina]]* → ***Hruštínske podolie***
***
 
Územie sa nachádza v juhozápadnom cípe Oravskej kotliny, v údolí rieky Hruštínka a sčasti na dolnom toku Bielej Oravy. Na severovýchodnom okraji končí pri brehu Oravskej priehrady v blízkosti Námestova. V tejto časti na Hruštínske podolie nadväzuje zvyšná časť Oravskej kotliny, severne leží Podbeskydská vrchovina a zvyšok územia obklopuje Oravská Magura. Na západe je to podcelok Paráč, na juhu Kubínska hoľa a juhovýchodný okraj vymedzuje podcelok Budín. 

Osou územia je riečka Hruštínka, smerujúca z juhozápadu na severovýchod, ktorá pri Lokci ústi do Bielej Oravy. Tá pokračuje severnou časťou podolia, pri obci Oravská Jasenica priberá rieku Veselianka a východným smerom ústí do Oravskej priehrady.

## Doprava
Údolím Hruštínky vedie Hruštínskym podolím dôležitá komunikácia, cesta I/78, vedúca z Dolného Kubína do Námestova. Pri Lokci sa na hlavný ťah pripája cesta II/520 z Oravskej Lesnej, ktorá pokračuje v peáži a pri Oravskej Jasenici odbočuje do Vavrečky a Tvrdošína. V Lokci v minulosti začínala úzkorozchodná Oravská lesná železnica.

## Turizmus
Táto časť Oravskej kotliny slúži ako východisko výstupov do okolitých pohorí. Návštevníci regiónu vyhľadávajú najmä horské polohy a tiež okolie Oravskej priehrady, v zimnom období lyžiarske strediská. Územie Hruštínskeho podolia vyhľadávajú horskí cyklisti, pre ktorých je Orava atraktívnou oblasťou s viac i menej náročnými cestami. 

Severozápadný okraj lemuje Chránená krajinná oblasť Horná Orava, na územie Hruštínskeho podolia zasahuje v severnej časti v okolí ústia Bielej Oravy do Oravskej priehrady.

### Turistické trasy
*  červeno značená Medzinárodná diaľková turistická trasa E3 vedie hrebeňom Oravskej Magury v trase Kubínska hoľa – sedlo Príslop – Oravská priehrada, na ktorú sa pripájajú chodníky z Lokce () a Námestova ()
* po  modrej trase:
** z Vasiľova cez rázc. *Vasiľovská kaplnka* do Brezy
** z Námestova na rázc. *Pri studničke* pod Magurkou 
* po  zelenej trase:
** z Lokce cez *Dolinu Grapa* na *Príslopec*
** z Lokce na Budín
* po  žltej trase z Hruštína na Minčol

## Referencie

## Pozri aj
* Oravská kotlina
* Zoznam podolí na Slovensku
* Geomorfologické členenie Slovenska

Kategória:Oravská kotlina
Kategória:Podolia na Slovensku
Kategória:Geomorfologické časti na Slovensku
Budín (vrch v Oravskej Magure)

**Budín** () je vrch v Oravskej Magure. Leží nad obcou Lokca, približne  západne od mesta Tvrdošín a je najvyšším vrchom rovnomenného geomorfologického podcelku. Lokalitou prechádza Medzinárodná diaľková turistická trasa E3. 

## Poloha
Nachádza sa vo východnej časti pohoria, v centrálnej oblasti rovnomenného geomorfologického podcelku. Vrch leží v Žilinskom kraji, v okrese Tvrdošín a zasahuje na katastrálne územie obce Nižná. Najbližšími sídlami sú severozápadne ležiaca Lokca a Ťapešovo, západne situovaný Vasiľov a Babín, juhovýchodne ležiaci Podbiel a východne Nižná a Tvrdošín.

## Opis
Budín je súčasťou mohutného horského chrbta, ktorý vedie od sedla Príslop severovýchodným smerom po brehy Oravskej priehrady. Západným smerom susedí nevýrazný Javor (), juhozápadným leží Budín II a Šubovka (), východným Kýčera () a Javorový vrch () a severovýchodným Magurka (). Severozápadné svahy odvodňuje Lokciansky a Budínsky potok do Bielej Oravy, voda z východných odteká potokom Ráztoka a z južných jej prítokom Hldočín do rieky Oravy. Na vrchol i hrebeňom vedie značený chodník.

### Výhľady
Súvislý lesný porast pokrýva vrchol i hrebeň, čím umožňuje len veľmi obmedzený rozhľad. Horské lúky sú na juhovýchodnom úbočí, odkiaľ je znamenitý výhľad východným smerom. Z vhodných miest s riedkou vegetáciou a čistín sú pozorovateľné okolité vrchy Oravskej Magury, Oravské, Kysucké a Sliezske Beskydy, Veľká Fatra, Chočské vrchy, Nízke a Vysoké Tatry.

## Prístup
* po  zelenej značke z Lokce
* po  červenej značke (Medzinárodná diaľková turistická trasa E3) hlavným hrebeňom:
** od juhozápadu zo sedla Príslop cez Šubovku
** od severovýchodu z Trstenej cez hrádzu Oravskej priehrady a Magurku
* po  modrej značke z Podbiela cez rázcestie *Šubovka*

## Referencie

## Pozri aj
* Budín (geomorfologický podcelok)
* Zoznam vrcholov v Oravskej Magure

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Oravskej Magure
Kategória:Vrchy v okrese Tvrdošín
Kategória:Nižná (okres Tvrdošín)
Andrew May

**Andrew May** (vlastným menom **Andrej Mutňanský**;* 10. október 1987, Ilava) je slovenský spevák a hudobný producent.

## Kariéra
Andrej sa spočiatku venoval tvorbe elektronickej muziky, ktorá bola inšpirovaná nemeckou tanečnou produkciou.

Prelomovým bol pre neho rok 2007, keď sa stal spevákom a textárom slovenskej pop-rockovej kapely *Picture Of The Day*. Kapela bola aktívna 6 rokov a počas svojho pôsobenia boli vydané 2 albumy a natočené 2 videoklipy. V rokoch 2011 až 2012 dávala kapela dokopy materiál na svoj tretí album, no ten nakoniec nikdy nebol vydaný.

Po rozpade kapely roku 2012 sa Andrej vydal na sólovú dráhu a začal tvoriť svoje vlastné piesne. O pár mesiacov neskôr vychádza jeho prvý singel „No Matter Who You Are“. Jeho hudba je inšpirovaná britskou tanečnou a popovou scénou. Skladby produkuje a nahráva výlučne vo svojom vlastnom štúdiu v Dubnici nad Váhom.

Debutový album vyšiel roku 2017 a dostal názov *Freedom*. Rekapituluje jeho 5 ročnú tvorbu a vyšlo z neho niekoľko úspešných singlov („Because Of You“, „The Way You Love“, „Pretty Lies“). Osobitnou skladbou na albume je „Rescue The World“, na ktorú Andrej prizval 7 mladých interpretov z českej a slovenskej hudobnej scény.

V novembri 2019 vychádza jeho druhý album *Heartbeat*, z ktorého odprezentoval niekoľko singlov(„Magic“, „Dancin“ , „Just Imagine“ , "On My Knees"). Na singli „Deamons“ spolupracoval so slovenským producentom Markom Vossom. Skladba sa po týždni od nasadenia do rebríčku prestížneho vydavateľstva Spinnin' Records umiestnila na prvom mieste..

## Diskografia
### Albumy
#### Picture Of The Day
* *Čierny Deň* (2009)
* *Autobus* (2010)

#### Andrew May
* *Freedom* (2017)
**Heartbeat* (2019)

### EP
#### Andrej Mutňanský
* *Aqua* (2020)
* *Multiverzum* (2023)

### Single
#### Picture Of The Day
* „Neopúšťaj ma“
* „Čierny Deň“
* „Autobus“
* „Víkend“

#### Andrew May
* „No Matter Who You Are“ (2013)
* „All This Night“ (2013)
* „The Way You Love“ (2014)
* „Hero“ (2014)
* „Because Of You“ (Feat. Ronie) (2014)
* „Summer Love“ (2015)
* „Rescue The World“ (spolu s The Young Generation) (2016)
* „Pretty Lies“ (2016)
* „I Don't Wanna Talk About It“ (2017)
* „Magic“ (2017)
* „Dancin'“ (2018)
* „Just Imagine“ (2018)
* „Daemons“ (s Mark Voss) (2019)
*„Heartbeat“ (2019)
*"On My Knees" (2019)
*"Morning" (2020)

## Referencie

Kategória:Slovenskí speváci
Kategória:Slovenskí hudobní producenti
Kategória:Osobnosti z Ilavy
Síran draselný

**Síran draselný** (K2SO4) je draselná soľ kyseliny sírovej. Jedná sa o nehorľavou bielu kryštalickú látku rozpustnú v vode. Často sa používa ako umelé hnojivo, pretože obsahuje ako draslík, tak síru.

## História
Síran draselný je známy od začiatku 14. storočia, študovali ho Johann Rudolf Glauber, Robert Boyle a Tachenius. V 17. storočí bol nazývaný *arcanuni* alebo *sal duplicatum*, pretože je kombináciou kyslej a zásaditej soli.

## Prírodné zdroje
Nerastná forma síranu draselného, ​​menovite arkanit, je pomerne vzácna. Hojne sa síran draselný vyskytuje vo Stassfurtovej soli. Ide o kokrystalizáciu síranu draselného a síranov horčíka, vápnika a sodíka. Sú to:

* Kainit, MgSO4·KCl·H2O
* Schönit, K2SO4·MgSO4·6 H2O
* Leonit, K2SO4·MgSO4·4 H2O
* Langbeinit, K2SO4·2 MgSO4
* Glaserit, K3Na(SO4)2
* Polyhalit, K2SO4·MgSO4·2 CaSO4·2 H2O

Z niektorých z týchto minerálov, napríklad kainit, možno síran draselný oddeliť, pretože zvyšná soľ je menej rozpustná vo vode.

## Výroba
* Síran draselný možno syntetizovať rozkladom chloridu draselného, síranom sodným.
* Hargreavesová metóda je v podstate rovnaký proces, ale s inými východiskovými materiálmi. Oxid siričitý, kyslík a voda (východiskové materiály pre kyselinu sírovú) reagujú s chloridom draselným, pričom vzniknutá Kyselina chlorovodíková sa odparí.
* Síran draselný možno vyrábať zmiešaním chloridu draselného a kyseliny sírovej (v molárnom pomere):

: \mathsf{2\,KCl + H_2SO_4\ \to\ 2\,HCl + K_2SO_4}

: Alebo zarážajúcou reakciou, kedy reaguje jodid draselný so síranom mednatým za vzniku síranu draselného a nerozpustného jodidu meďnatého:

: \mathsf{2\,KI + CuSO_4\ \to\ K_2SO_4 + CuI_2(\downarrow)}

## Vlastnosti
Kryštály anhydridu sírana draselného tvoria dvojité šesťuholníkové pyramídy, v skutočnosti sú ale klasifikované ako kosoštvorcové. Sú priehľadné, veľmi tvrdé a majú horko-slanú chuť. Soľ je rozpustná vo vode, ale nerozpustná v roztokoch hydroxidu draselného (špecifická hmotnosť 1,35) alebo v čistom etanole. Síran draselný sa topí pri teplote 1 069 °C.

## Použitie
Hlavné použitie síranu draselného je ako hnojivo. Surová soľ sa tiež niekedy používa pri výrobe skla.

## Hydrogensíran draselný

Hydrogensíran draselný KHSO4 možno ľahko vyrobiť zmiešaním síranu draselného s ekvivalentným molárnym množstvom kyseliny sírovej. Tvorí kosoštvorcové pyramídy, ktoré tajú pri 197 °C. Pri 0 °C sa rozpúšťa v troch dieloch vody. Roztok sa chová viac ako keby jeho dvaja spolutvorcovia, síran draselný a kyselina sírová, boli pohromade každý samostatne; nadbytok etanolu vyzráža síran draselný (s trochou hydrogensíranu) a zostane čistá kyselina sírová.

Správanie roztavenej suchej soli, keď sa zahreje na teplotu niekoľkých stoviek stupňov, je podobné. Chová sa podobne ako kremičitany, titaničitany a pod., Rovnako ako keď sa kyselina sírová zahreje nad svoj bod varu. Preto sa soľ využíva v analytickej chémii ako dezintegračné činidlo.

:*Pre informácie o iných soliach, ktoré obsahujú sulfáty, pozri [[síran]]y.*

## Literatúra

## Zdroj

Draselný
Kategória:Zlúčeniny draslíka
Kategória:Hnojivá
515 i
Výročie svadby

náhľad| Manželia pri zlatej svadbe
**Výročie svadby** je čas uplynulý od civilného či cirkevného sobáša, teda od uzavretia manželského zväzku. Počíta sa v ročnom intervale, často však sa oslavuje najmä takzvané **okrúhle výročia** (každých desať rokov) či **štvrťstoročné výročia** ("strieborná" a "zlatá" svadba). 

## Prívlastky
Výročia svadby sa niekedy označujú špeciálnymi prívlastkami. Najznámejšie sú pravdepodobne strieborné, zlaté a diamantové svadby. Niektoré zdroje uvádzajú tieto označenia: 

## Zdroj

Kategória:Svadba
Kategória:Udalosti
Síran draselno-hlinitý

**Síran draselno-hlinitý** (iné názvy: **síran hlinito-draselný**, **síran hlinitodraselný**) je podvojná soľ kyseliny sírovej s chemickým vzorcom AlK(SO4)2. 

Bežne sa vyskytuje ako dodekahydrát AlK(SO4)2· 12 (H2O), čiže **síran draselno-hlinitý dodekahydrát**, nazývaný aj **kamenec draselno-hlinitý**, **kamenec hlinito-draselný**, **kamenec hlinitodraselný**, **kamenec hlinitý**, **kamenec** či **podvojný síran hlinitý** . 

Používa sa na čistenie vody, činenie koží a črievok, v ohňovzdornom textile, v kypriacich práškoch a ako antiperspirant a adstringencium po holení.

## Vlastnosti
Síran draselno-hlinitý kryštalizuje v oktaéderi so sploštenými vrcholmi. Je veľmi dobre rozpustný vo vode. Roztok spôsobuje sčervenanie lakmusového papierika (je mierne kyslý) a má adstringenčné účinky. Pri zahrievaní do takmer červeného žiaru tvorí pórovitú, drobivú hmotu známu ako **pálený kamenec**. Pri 92 °C sa topí (respektíve sa rozpúšťa) vo vlastnej kryštálovej vode. **Neutrálny kamenec** vznikne pridaním takého množstva uhličitanu sodného do roztoku, až sa začne vylučovať oxid hlinitý. Síran draselno-hlinitý nachádza uplatnenie ako moridlo, pri príprave kúpeľa pre ručne vyrábaný papier a na čírenie zakalených kvapalín.

## Minerálne formy a výskyt
Síran draselno-hlinitý sa vyskytuje v prírode, kde typicky tvorí enkrustácie na skalách v miestach zvetrávania a pri oxidácii sulfidových a draselných minerálov. Predtým sa získaval z alunitu, nerastu ťaženého zo sírnych sopečných sedimentov. alunit sa často pridružuje k zdrojom draslíka a hliníka. Bol hlásený na Vezuve (Taliansko), na východe Springsure (Queensland), v Alum Cave (Tennessee), Alum Gulch (Arizona) v USA a na ostrove Cebu (Filipíny), kde je známy ako Tawas. Príbuznými minerálmi sú kalunit (kamenná forma) a Kalinit, vláknitý minerál so vzorcom KAl(SO4)2· 11 (H<sub>2</sub>O).

## Použitie
Síran draselno-hlinitý má adstringenčné a antiseptické účinky. Preto ho možno používať ako prírodný dezodorant, ktorý inhibuje rast baktérií zodpovedných za telesný pach. Takéto použitie nezabraňuje poteniu. Adstrigenčné vlastnosti sa často využívajú po holení a proti krvácaniu z malých rán a odrenín, pri krvácaní z nosa a z hemoroidov. Často sa používa zvonka aj vnútorne v tradičnom lekárstve, napríklad ajurvédskom, kde sa nazýva *phitkarí* alebo *sauraštrí*, a v čínskom, kde sa mu hovorí 明礬 *míngfán*. Používa sa aj na vytvrdzovanie fotografických emulzií (na filmoch a papieroch), obyčajne ako súčasť ustaľovača; moderné materiály sú však už z výroby dostatočne vytvrdené, a preto tento postup už nie je bežný.

## Bezpečnosť
Síran draselno-hlinitý je slabo dráždivý.

## Pozri aj
* Kamenec
* Činenie kože

## Referencie

## Literatúra
* 
*

## Externé odkazy
* Potassium Alum: Mineral Data
* Mind

## Zdroj

Draselno-hlinitý
Kategória:Zlúčeniny draslíka
Kategória:Zlúčeniny hliníka
Kategória:Potravinárske aditíva
522
Kategória:Úprava vody
V zajatí démonov

***V zajatí démonov*** (angl. *The Conjuring*) je americký hororový film režiséra Jamesa Wana z roku 2013. Film natočený podľa skutočných udalostí, ktorý rozpráva príbeh hrôzy svetovo preslávených vyšetrovateľov paranormálnych javov Eda a Lorraine Warrenových, ktorí boli pozvaní na odľahlú farmu, aby pomohli rodine terorizovanej temnými silami. V najhrôzostrašnejšom prípade svojho života sú Warrenoví nutení sa stretnúť s mocnou démonickou bytosťou. Prípad sa týka rodiny, ktorá sa prisťahovala na farmu v Harrisville. Čoskoro však zistia, že v ich dome sa deje niečo zvláštne.

Film získal veľmi pozitívne recenzie od kritikov a bol chválený publikom.

## Obsadenie
* Vera Farmigová ako Lorraine Warrenová
* Patrick Wilson ako Ed Warren
* Ron Livingston ako Roger Perron
* Lili Taylorová ako Carolyn Perronová
* Joey Kingová ako Christine Perronová
* Shanley Caswellová ako Andrea Perronová
* Hayley McFarlandová ako Nancy Perronová
* Mackenzie Foyová ako Cindy Perronová
* Shannon Kooková ako Drew Thomasová
* John Brotherton ako Brad Hamilton
* Kyla Deaverová ako April Perronová
* Sterling Jerinsová ako Judy Warrenová
* Marion Guyotová ako Georgiana Moranová
* Steve Coulter ako otec Gordon
* Joseph Bishara ako Batsheba Sherman
* Morganna Mayová ako Debbie
* Amy Tiptonová ako Camilla
* Christof Veilon ako Maurice
* Lorraine Warrenová ako žena v publiku

## Príjem
Film zarobil 137,4 miliónov dolárov v Severnej Amerike a 180,6 miliónov dolárov v ostatných oblastiach, celkovo tak zarobil 318 miliónov dolárov po celom svete. Rozpočet filmu činil 20 miliónov dolárov. V Severnej Amerike bol oficiálne uvedený 19. júla 2013, spoločne s filmami *[[Red 2]]*, *[[Turbo (film)|Turbo]]* a *[[R.I.P.D.]]*. Za prvý víkend získal najvyššiu návštevnosť, keď zarobil 41,9 miliónov dolárov.

Film získal pozitívnu kritiku. Na recenznej stránke Rotten Tomatoes získal z 202 zarátaných recenzíí 86 percent s priemerným hodnotením 7,2 bodov z desiatich. Na serveri Metacritic získal film z 35 recenzií 68 bodov zo sto. V Česko-Slovenskej filmovej databáze získal film 81% a aktuálne si drží 206. miesto v rebríčku najobľúbenejších filmov.

## Zaujímavosti a fakty
* Film je založený na faktoch zo skutočného vyšetrovania, ktoré vykonával manželský pár Ed a Lorraine Warrenovci.
* Režisér James Wan odmietol navštíviť skutočný dom, v ktorom osudná rodina žila. Lorraine Warrenová mu to údajne ani neodporúčala.
* Trýznenie rodiny Perronových v skutočnosti trvalo dlhých 10 rokov.
* Všetkých 5 dcér Perronových sa bolo pozrieť na premiéru filmu, Matka Carolin ale nie. Povedala, že ako sa už nikdy nepozrie na farmu, tak nikdy nechce vidieť ani tento film.
* Najstaršia dcéra Perronových, Andrea Perronová napísala o zážitkoch a živote v dome dvojdielnu knihu *[[House of Darkness]], [[House of Light.|House of Light]]*..

## Referencie

## Zdroj

Kategória:Filmy z 2013
Kategória:Hororové filmy USA
Kategória:Filmy podľa názvu
Lesnianska planina

**Lesnianska planina** je geomorfologickou časťou Podbeskydskej vrchoviny. Zaberá jej západnú časť v námestovskom okrese.

## Polohopis
Územie sa nachádza v západnej časti Podbeskydskej vrchoviny, v údolí riek Biela Orava a Klinianka. Západný okraj vymedzuje horský hrebeň na pomedzí Oravy a Kysúc, východný okraj ohraničuje riečka Mútňanka. Východným smerom pokračuje Podbeskydská vrchovina, južne susedí Oravská Magura s podcelkom Paráč a juhozápadne nadväzuje Kysucká vrchovina s podcelkom Vojenné. Severnú hranicu vymedzujú pohraničné Oravské Beskydy s podcelkom Ošust. 

Hlavným vodným tokom územia je Biela Orava, ktorá vedie zväčša južným okrajom Lesnianskej planiny východným smerom. Priberá tu množstvo horských bystrín, medzi nimi Juríkov potok, Zásihlianku, Klinianku a Mútňanku.

## Doprava
Údolím Bielej Oravy vedie dôležitá spojnica Oravy a Kysúc, cesta II/520. Prechádza z Tvrdošína cez Lokcu, Zákamenné a Oravskú Lesnú do Novej Bystrice a Krásna nad Kysucou. Z Lokce v minulosti viedla cez Zákamenné a Oravskú Lesnú úzkorozchodná Oravská lesná železnica. Prepojením s Kysuckou lesnou železnicou cez sedlo Demänová vznikla v roku 1926 Kysucko-oravská lesná železnica, ktorá výrazne zjednodušila dopravu z Oravy na Moravu.

## Turizmus
Táto časť Hornej Oravy patrí medzi atraktívne časti regiónu a Podbeskydskej vrchoviny. Najzaujímavejšie je okolie Oravskej Lesnej, kde sa rozvíja letná i zimná turistika a existuje sieť ubytovaní s komplexom služieb. Cykloturisti i horskí cyklisti využívajú prepojenie na Kysuce i Poľsko a množstvo ciest, lyžiari zasa vhodné podmienky v lyžiarskom stredisku. Veľkou atrakciou je zachovalý úsek úzkorozchodnej železničky, premávajúcej do skanzenu vo Vychylovke.

Veľká časť územia (okrem východnej časti v okolí Zákamenného) pokrýva Chránená krajinná oblasť Horná Orava, na západnom okraji nadväzuje Chránená krajinná oblasť Kysuce. Osobitne chránené lokality sa tu nevyskytujú.

### Turistické trasy
* po  červenej značke z lokality *Ustrig* cez sedlo Demänová do Vychylovky
* po  zelenej značke zo sedla *Demänová* hrebeňom na juh do *sedla pod Okrúhlicou*, resp. severne na hraničný *Talapkov Beskyd*
* po  žltej značke:
** z *Oravskej Lesnej - Bučiny* do rázcestia *Flajšová*
** z rázc. *Kohútik* na hraničný *Podúšust*

## Referencie

## Pozri aj
* Podbeskydská vrchovina
* Zoznam planín na Slovensku
* Geomorfologické členenie Slovenska

Kategória:Podbeskydská vrchovina
Kategória:Planiny na Slovensku
Kategória:Geomorfologické časti na Slovensku
Óon

[náhľad|Červenofigúrový óon, cca 420 – 410 pred Kr., [Paris (mytológia)|Paris a Helena na štvorzáprahu, Metropolitan Museum of Art, New York]]
**Óon** () je typ starogréckej nádoby.
 
Óon, nádoba v tvare vajca s menším otvorom, s podstavcom alebo bez neho, sa používal hlavne ako pohrebný dar. Zvyčajne mal menšie rozmery (cca 5 až 10 cm) a bol zdobený jednoduchými figurálnymi scénami (čiernofigúrovými alebo červenofigúrovými) alebo ornamentami. Okrem týchto malých keramických váz (datovaných od začiatku 5. stor. pred Kr.) sa v hroboch našli ojedinele aj mramorové, terakotové alebo i skutočné vajcia. V starovekom Grécku óon nebol nikdy veľmi rozšírený. 

Zaujímavým je aténsky *červenofigúrový* óon so zobrazením (dnes uložený Metropolitnom múzeu umenia v New Yorku), ktoré sa interpretuje ako únos Heleny trójskym princom Paridom. Tvar tejto nádoby je veľmi vhodný, pretože sa Helena podľa jednej verzie spolu Klytaimnéstrou a bratmi Kastorom a Polydeukom zrodili z vajca uloženého na brehu mora.

## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Miškovecká eparchia

**Miškovecká eparchia** je eparchia maďarskej gréckokatolíckej cirkvi ''sui iuris'' so sídlom v Miškolci. Na jej čele stojí od roku 2015 eparcha Atanáz Orosz (od roku 2011 ako exarcha). Biskupská katedrála aj sídlo eparchie je v Miškolci. Eparchia je sufragánnou k Hajdúdorožskej archieparchii.

## História
Miškovecký exarchát vznikol po prvej svetovej vojne, ako reakcia na to, že na území Maďarska zostalo 21 farností Prešovskej eparchie a jedna farnosť Mukačevskej eparchie. Tieto farnosti boli zoskúpené do Miškoveckého exarchátu a jeho prvý exarcha sa stal Antal Papp, bývalý mukačevský eparcha. Potvrdený bol pápežom Piom XI. v roku 1924. Situácia sa zmenila až v roku 2015, kedy pri reorganizácii Maďarskej gréckokatolíckej cirkvi pápež František povýšil apoštolský exarchát na eparchiu a pričlenil ju do cirkvi *sui juris* (svojho práva).

## Súčasnosť
V súčasnosti sa eparchia nachádza na území žúp Borsod-Abaúj-Zemplén, Heves, Nógrád a časti župy Hajdú-Bihar.

## Zoznam biskupov a správcov eparchie
### Exarchovia
* Antal Papp (1924 - 1945, ako apoštolský administrátor)
* Miklós Dudás O.S.B.M. (1946 - 1972, zároveň hajdúdorožský eparcha)
* Imre Timkó (1975 - 1988, zároveň hajdúdorožský eparcha)
* Szilárd Keresztes (1988 - 2007, zároveň hajdúdorožský eparcha)
* Péter Fülöp Kocsis (2008 - 2011, ako apoštolský administrátor)
* Atanáz Orosz (2011 - 2015, neskôr ako eparcha)

### Eparchovia
* Atanáz Orosz (2015 - dodnes)

## Referencie

## Pozri aj
* Maďarská gréckokatolícka cirkev
* Gréckokatolícka cirkev

Kategória:Gréckokatolícka cirkev v Maďarsku
Kategória:Gréckokatolícke eparchie v Maďarsku
Teória VSEPR

**Teória VSEPR** je chemická teória, ktorá umožňuje predpovedať tvar molekúl podľa počtu elektrónových párov, ktoré obklopujú centrálny atóm zlúčeniny.

VSEPR je skratka odvodená od  čo by sa do slovenčiny dalo preložiť ako (teória) odpudzovania elektrónových párov valenčnej vrstvy. Zriedkavejšie sa dá stretnúť aj s jej alternatívnym názvom Gillespieho-Nyholmova teória. Tento názov pochádza z mien jej dvoch hlavných tvorcov – Ronalda Gillespieho a Ronalda Nyholma.

Teória VSEPR hovorí o tom, že valenčné elektróny sa kvôli ich rovnakému náboju navzájom odpudzujú a preto nadobudnú tvar pri ktorom je toto vzájomné odpudzovanie čo najmenšie, čím sa teda mení aj celkový tvar molekuly.

Teória VSEPR je na rozdiel od orbitálovej hybridizácie, ktorá je založená na vlnovej funkcii, založená na pozorovateľnej hustote elektrónov a preto, aj keď obidve teórie hovoria o tvare molekúl, nie sú navzájom prepojené.

## Určenie tvaru
VSEPR sa používa na určenie tvaru najmä jednoduchých a symetrických molekúl. 

Počet elektrónových párov sa určuje po nakreslení elektrónového štruktúrneho vzorca

### Metóda AXE
Pri teórii VSEPR sa na určovanie tvaru molekuly často používa tzv. „metóda AXE“. Presnejšie ide o zápis AXnEm, kde A je centrálny atóm (vždy 1), X sú jeho ligandy (atómy, ktoré sa naň viažu), n vyjadruje ich počet a E sú neväzbové elektrónové páry a m vyjadruje ich počet. Súčet Xn a Em nazývame stérické číslo - napríklad molekula zapísaná ako AX4E2 by mala stérické číslo 6.

Na základe stérického čísla, počtu ligandov a počtu neväzbových elektrónových párov sa dá podľa nasledujúcich tabuliek predpokladať tvar molekuly.





## Molekuly vymykajúce sa predpokladanému tvaru

### Niektoré AX<sub>2</sub>E<sub>0</sub> molekuly
Štruktúra v plynnej fáze trojatómových halogenidov kovov alkalických zemín (napríklad halogenidy vápnika, stroncia alebo bária; MX2) nemajú lineárny tvar ako sa dá podľa teórie VSEPR predpokladať, ale lomený. Podľa Ronalda Gillepsieho je to spôsobené interakciou medzi ligandmi a nevalenčnými elektrómni centrálneho atómu.

### Niektoré AX<sub>2</sub>E<sub>2</sub> molekuly
Príkladom iného tvaru AX2E2 molekuly je oxid lítny (Li2O), ktorý aj keď by mal mať lomený tvar má lineárny. Toto sa dá vysvetliť kvôli iónovým väzbám v molekule, kvôli ktorým sa atómy lítia navzájom silno odpudzujú. Ďalším príkladom je molekula H3Si-O-SiH3, kde je uhol medzi atómami kremíka a kyslíka 144,1 ° (pre porovnanie s ostatnými podobnými molekulami, Cl2O  - 110,9 °; CH3-O-H3C - 111,7 °). Podľa Gillepsieho je uhol medzi týmito atómami práve taký kvôli vzájomnému odpudzovaniu relatívne veľkých -SiH3 ligandov. 

### Niektoré AX<sub>6</sub>E<sub>1</sub> molekuly
AX6E1 molekuly ako napríklad fluorid xenónový (XeF6) a štvormocné katióny telúru a trojmocné katióny bizmutu, ako napríklad TeCl62-, TeBr62-, BiCl63-, BiBr63-, BiI63- sú namiesto tvaru pentagonálnej pyramídy, predpokladaného teóriou VSEPR, v tvare osemstenu, pretože neväzbové elektrónové páry neovplyvňujú tvar molekuly v takej miere ako predpokladá teória VSEPR.

## Referencie


Kategória:Molekulárna geometria
Kategória:Teórie
Kategória:Stereochémia
Chmúra (dolina)

**Chmúra** je horská dolina na východnom okraji Kysuckej vrchoviny v okrese Čadca. Tvorí vetvu Bystrickej doliny a preteká ňou rovnomenný potok. Dolina je dlhá asi .

## Polohopis
Dolina Chmúra tvorí rameno doliny Vychylovského potoka, odbočujúcej severovýchodným smerom z Bystrickej doliny. Leží na severovýchodnom okraji Vojenného, podcelku Kysuckej vrchoviny.  V strednej časti sa nachádza osada Novej Bystrice, Chmúrovci, neďaleko ktorej je vybudované Múzeum kysuckej dediny. 

### Doprava
Prístup do doliny je miestnou komunikáciou, odbočujúcou z cesty III/2036 do Vychylovky, južným okrajom stúpa spojnica Kysúc a Oravy, cesta II/520. V minulosti viedla do údolia z Krásna nad Kysucou úzkorozchodná Kysucká lesná železnica, ktorá bola v roku 1926 spojená cez sedlo Demänová s oravskou traťou, čím vznikla Kysucko-oravská lesná železnica s dĺžkou 

## Chránené územia
Dolina patrí do Chránenej krajinnej oblasti Kysuce a v jej hornej časti leží osobitne chránené územie, chránený areál Chmúra.

## Turizmus
Veľmi turisticky atraktívna lokalita Kysúc patrí medzi obľúbené ciele návštevníkov. Milovníkov histórie láka Múzeum kysuckej dediny, v ktorého areáli je stanica Kysucko-oravskej lesnej železničky. Rovnako zaujímavým je územie pre cykloturistov a horských cyklistov, využívajúcich Kysuckú cyklomagistrálu, okruh okolo vodárenskej nádrže Nová Bystrica a množstvo lesných ciest. Dolinou vedie  červeno značený chodník z Vychylovky-Rycierky do sedla Demänová ().

## Referencie

## Pozri aj
* Chránená krajinná oblasť Kysuce
* Kysucko-oravská lesná železnica
* Múzeum kysuckej dediny

Kategória:Kysucká vrchovina
Kategória:Kysuce
Kategória:Okres Čadca
Zelenay

**Zelenay** je priezvisko. Na Slovensku sa vyskytuje najčastejšie v Hlohovci, Piešťanoch a Trnave. V Česku je s najväčším výskytom v okrese Tachov.

## Známi nositelia
* Gabo Zelenay (1922–2003) – slovenský rozhlasový reportér, športový komentátor
* Igor Zelenay (* 1982) – slovenský tenista
* Pavol Zelenay (* 1928) – slovenský hudobný skladateľ, aranžér, hudobník, redaktor, publicista, editor, hudobný dramaturg, muzikológ, dokumentarista
* Roman Zelenay, viacero osôb
* Rudolf Zelenay (*1940) - slovenský diplomat, spisovateľ, publicista, novinár, historik, pedagóg, cestovateľ
*Ing. Eva Zelenayová  (*24. 12. 1945) - manželka Rudolfa, poslankyňa HZDS

Kategória:Priezviská na Slovensku
Kategória:Priezviská v Česku
Sinister (film)

***Sinister*** je americký hororový film z roku 2012. Film režíroval Scott Derrickson a mal premiéru 11. marca 2012. Dňa 21. augusta malo premiéru pokračovanie filmu s názvom *[[Sinister 2]]*.

## Dej

Do nového domu sa prisťahujú manželia Elliot a Tracy Oswaltoví. V podkroví objaví Elliot, autor detektívnych románov, krabicu s páskami, ktoré si postpune púšťa. V dome sa dejú nevysvetliteľné javy a trápia celú rodinu. Stále viac sa stupňujú. Elliot je beznádejný a postupom času prichádza na temnú minulosť tohto domu. Elliot prichádza na stopu démonickej bytosti, ktorá zničí celú ich rodinu okrem malej dcéry Ashley.

## Obsadenie
* Ethan Hawke ako Elliot Oswalt
* Juliet Rylancová ako Tracy Oswaltová
* Fred Thompson ako šerif
* James Ransone ako námestník šerifa
* Clare Foleyová ako Ashley Oswaltová
* Michael Hall D'Addario ako Trevor Oswalt
* Vincent D'Onofrio ako profesor Jonas

## Externé odkazy
* 
* 

## Zdroj

Kategória:Filmy z 2012
Kategória:Hororové filmy USA
Kategória:Kriminálne filmy USA
Kategória:Filmové trilery USA
Kategória:Britské hororové filmy
Kategória:Britské kriminálne filmy
Kategória:Britské filmové trilery
Kategória:Kanadské hororové filmy
Kategória:Filmy podľa názvu
Pasívne riadenie portfólia

**Pasívne riadenie portfólia** (iné názvy: **pasívny manažment portfólia**, **pasívny portfóliový manažment**, **pasívne manažérstvo portfólia**, **pasívna správa portfólia** - angl. *passive portfolio management*; **pasívne riadenie**, **pasívny manažment**, **pasívne manažérstvo**, **pasívna správa** - angl. *passive management*; **pasívne investovanie** - angl. *passive investing*) je manažment portfólia, pri ktorom sa úmyselne kopíruje trhový index či trhové portfólio. Opakom je pojem aktívne riadenie portfólia.

Najpopulárnejšou metódou pasívneho investovania je kopírovanie externého indexu, nákupom indexových fondov. Výhodou takého prístupu je zvyčajne veľká diverzifikácia, nízke transakčné poplatky a poplatky za manažment. Pasívne riadenie portfólia je typické na burzách s akciami, no v poslednom čase sa začína viac využívať aj na burzách s dlhopismi, komoditami, či s hedžovými fondami. 

Koncept pasívneho riadenia portfólia spočíva v niekoľkých základných princípoch finančnej ekonómie:
# V dlhodobom časovom horizonte bude mať bežný investor výkon, ktorý sa bude rovnať výkonu celkového trhu (pred zarátaním poplatkov, ako napríklad transakčných či manažmentových poplatkov). Preto je pre investora dôležitejšie minimalizovať ceny investovania, namiesto toho, aby sa pokúšal dlhodobo prekonávať vývoj trhu.
# Predpoklad, že momentálne trhové ceny správne reflektujú všetky prístupné informácie. V prípade, že informácie nie sú dostupné, tak sa tento fakt nedá nijak zneužiť, a teda nevzniká priestor na arbitráž.
# Predpoklad, že manažér portfólia koná v najlepšom záujme zákazníka, čo znamená, že investor musí dať správnu incentívu manažérovi svojho portfólia, tak, ako si to investor praje.  To znamená, že v ideálnom prípade, napĺňanie investorových cieľov motivuje manažéra a naopak zlý výkon alebo napredovanie k cieľu taktiež negatívne ovplyvní manažéra.

Dlhodobý pozitívny vývoj trhov v 90. rokoch 20. storočia motivoval trh k tvorbe mnohých indexov. Investori boli schopní zarábať len s jednoduchým plošným investovaním do veľkej časti trhu cez indexy, ako napríklad S&P 500, Russell 3000 a Wilshire 5000.  V Spojených štátoch indexové fondy prekonávajú výraznú väčšinu aktívne riadených portfólií.

## Referencie


Kategória:Investovanie
Kategória:Financie
Jablonický priesmyk

**Jablonický priesmyk** môže byť:
* horský priesmyk v Malých Karpatoch medzi Jablonicou a Trnavou, pozri Jablonický priesmyk (Slovensko)
* horský priesmyk vo Východných Karpatoch na Podkarpatskej Rusi, pozri Jablonický priesmyk (Ukrajina)

## Pozri aj
* Jablonovské sedlo
* Jablunkovský priesmyk